Category:1899 train ambush in Chieveley, KwaZulu-Natal - Wikimedia Commons
Category:1899 train ambush in Chieveley, KwaZulu-Natal
English: On 15 November 1899, a British armoured train was ambushed during the Boer War by Boer forces at Chieveley, KwaZulu-Natal, South Africa. During the ambush, Winston Churchill, then a war correspondent, was taken prisoner.
Afrikaans: Op 15 November 1899 is 'n Britse gepantserde trein tydens die Tweede vryheidsoorlog deur Boeremagte naby Chieveley lokval gelei. Gedurende die hinderlaag, is Winston Churchill, toen 'n oorlog korrespondent, krygsgevange geneem.
Media in category "1899 train ambush in Chieveley, KwaZulu-Natal"
ChurchillCapture Graves.JPG 2,024 × 2,520; 924 KB
NGR 4-6-2TT Havelock as Hairy Mary.jpg 1,396 × 920; 243 KB
Retrieved from "https://commons.wikimedia.org/w/index.php?title=Category:1899_train_ambush_in_Chieveley,_KwaZulu-Natal&oldid=349990792"
Last edited on 13 May 2019, at 00:00 Clover se wins daal | Landbou
Landbou / Nuus / Clover se wins daal
Clover se wins daal
Hoër plaashekpryse en laer verkope knou Clover.
Die droogte, verbruikersweerstand teen hoë pryse, eenmalige groot uitgawes soos vir herstrukturering, en verliese weens die likwidasie van DairyBelle het Clover se wins laat val. Die groep se bedryfswins het in die jaar tot 30 Junie met 44,3% gedaal en sy wesensverdienste met 65,9%. “Daar was ʼn klomp goed wat gelyktydig gebeur het,” sê mnr. Johann Vorster, uitvoerende hoof.
Weens die droogte het Clover sy melkboere meer betaal (gemiddeld 13% meer), maar terselfdertyd was die verkope van sy produkte laer, onder meer weens die natter en koeler somer. Vorster sê dit was die regte stap om die plaashekprys te verhoog. “Daar was nie genoeg melk nie. Gelukkig het ons meer vir melk betaal, sodat ons minder boere verloor het as ons mededingers.”
ʼn Herstruktureringsproses binne Clover om ʼn nuwe filiaal, Dairy Farmers of South Africa (DFSA), vir sy vloeibare melkprodukte met lae marge te stig, waarin boere die grootste stemreg het, is net ná die verslagdoeningstydperk afgehandel.
“Ons werk goed saam. Almal verstaan nou hoe dit werk en boere begin die geleenthede sien, naamlik om Clover se primêre verskaffer van melk te wees, maar terselfdertyd ook na ander geleenthede te kyk.”
Botter en UHT-melk
Vorster sê Clover het teen die einde van die boekjaar die formule verander waarvolgens hy boere vir melk betaal, om hulle aan te moedig om melk met hoër bottervet te lewer. Hy vermoed dit kan ʼn eerste vir Suid-Afrika wees. “Aan die begin gaan dit geld kos en ʼn mens sal eers later die effek sien.”
Sowel Suid-Afrikaanse as internasionale verbruikers verkies toenemend volroommelk en botter, sodat daar minder room beskikbaar is om botter van te maak en botterpryse gestyg het.
Vorster beskou die invoer van UHT-melk nie as ʼn bedreiging vir Clover se langlewemelk nie. “Ons het ʼn sterk handelsmerk. Die mense wat ons melk koop, koop dit steeds.” Hy skryf lae plaaslike pryse vir UHT-melk eerder aan plaaslike faktore as invoer toe.
“Daar is te veel vermoë om UHT-melk te maak – almal wil dit verkoop. Nuwe fabrieke is in die Wes-Kaap en KwaZulu-Natal oopgemaak. Ons is ons eie vyande.”
Oor die groot uitgawes wat Clover se wins geknou het, sê Vorster die maatskappy het sowat R50 miljoen verloor weens die likwidasie van DairyBelle vroeër vanjaar. Clover het in 2014 DairyBelle se jogurt- en langlewemelkafdelings vir sowat R155 miljoen gekoop.
Ander groot uitgawes was herstruktureringskoste van sowat R46,8 miljoen en groot beleggings in bedrywighede, soos die vergroting van sy vermoë om jogurt te maak teen R69,2 miljoen.
Vorster is optimisties dat veral die tweede helfte van die huidige boekjaar beter sal wees. “Ons sien ons volume (van verkope) styg en dat ons markaandeel terugwen. “Ons hoop die ekonomie gaan ons help deur beter verbruiksbesteding te bring.”
Clover brei steeds sy uitvoer na Afrika uit, maar doen dit “stukkie vir stukkie”. Vorster sê ʼn model wat goed in Mosambiek werk, waar daar met ʼn plaaslike verspreider gewerk word, word sedert Augustus ook in Tanzanië ingespan.
Die reën wat onlangs oor die Kougadam se opvanggebied geval het, was nie genoeg[…]
Miljarde se verliese wag ná winter
Lae reënval in die winterreënstreke het talle boere baie bekommerd.